Hatsune Miku: Project DIVA (permainan video)

ialah permainan berirama yang dicipta oleh Sega dan Crypton Future Media menggunakan perisian PlayStation Portable pada tahun 2009. Permainan ini pertama kali dikeluarkan pada 2 Julai, 2009 di Jepun tanpa pelepasan antarabangsa. Permainan ini terutamanya menggunakan Vocaloid, satu siri perisian pensintesis nyanyian, dan lagu-lagu yang dicipta dengan menggunakan Vocaloid ini paling ketara dinyanyikan oleh diva-maya Vocaloid, Hatsune Miku. Permainan ini adalah permainan video yang pertama menggunakan perisian Vocaloid yang dibangunkan oleh Yamaha.

Di samping itu, Sega telah mengedarkan Hatsune Miku: Project DIVA Dreamy Theater, satu permainan boleh dimuat turun di Rangkaian PlayStation bagi PlayStation 3. Ia membenarkan pemain untuk memainkan Project DIVA di atas peranti PlayStation 3 dengan visual yang terkini walaupun ia memerlukan PlayStation Portable untuk dipasangkan ke PlayStation 3 melalui kabel USB.

Keterangan permainan

Sebagai permainan pertama dalam siri ini, Project Diva mempunyai kaedah permainan yang serupa dengan siri ini, walaupun tanpa ciri-ciri semasa dalam siri ini. Permainan ini hanya mempunyai 3 mod kesukaran, mudah, sederhana dan sukar berbanding dengan 4 mod kesukaran siri dengan penambahan kesukaran Extreme, yang hanya ditambah dalam lanjutannya. Begitu juga dengan kekurangan ciri Bilik Diva yang juga hanya tambah dalam sekuelnya itu.

Senarai lagu
Terdapat sejumlah 77 lagu-lagu dalam permainan Hatsune Miku: Project Diva. 36 lagu-lagu yang biasanya diperolehi dengan bermain melalui permainan, 14 lagu hanya terdapat melalui Edit Mode, dan 27 lagu perlu dibeli daripada Rangkaian PlayStation.

Lagu dengan latar belakang kelabu hanya boleh dimainkan dalam Edit Mode.
Lagu dengan latar belakang oren adalah DLC dan perlu dibeli dari PlayStation Network.

Dreamy Theater
Hatsune Miku: Project DIVA Dreamy Theater adalah permainan boleh dimuat turun di dalam PlayStation 3 yang membolehkan permainan dimainkan di atas konsol, dengan penggunaan PlayStation Portable, yang diterbitkan pada June 24, 2010. Permainan boleh dimuat turun dari PlayStation Store dan mesti dipasang pada kedua-dua PlayStation 3 dan PlayStation Portable untuk memudahkan hubungan antara kedua-dua peranti. Permainan ini mempunyai permainan yang sama dengan versi mudah alih tetapi dengan grafik yang dinaik taraf yang setanding dengan purata permainan PlayStation 3. Permainan ini bagaimanapun memerlukan Portable PlayStation untuk dipasangkan ke PlayStation 3 dan setiap masa semasa bermain permainan.

Rujukan

Pautan Luar
Official Hatsune Miku: Project DIVA website 

Permainan Berirama
Permainan video 2009
Permainan Sega
Permainan PlayStation Portable
Permainan PlayStation 3
Permainan video ekslusif di Jepun
Vocaloid